Rolf Falk-Larssen

Rolf Falk-Larssen (født 1960) er en norsk tidligere skøyteløper. Han var medlem av Trondhjems Skøiteklub.

Som trettenåring begynte Falk-Larssen begynte å trene under Asbjørn Wold, som tidligere hadde vært trener for blant andre Magne Thomassen og Bård Henriksen. Falk-Larssen viste seg tidlig som et teknisk talent, og det fikk han utvikle videre etter at han kom med i rekrutteringsgruppen til skøyteforbundet som 16-åring. 18 år gammel, i 1978, vant han sitt første nasjonale mesterskap, junior-NM i sprint. Siste året som juniorløper, i 1980, kom han på 2.-plass i allround-NM for juniorer. 

Fra 1979/80 satset Rolf Falk-Larssen for fullt som skøyteløper, og han tilhørte den første generasjonen av norske skøyteløpere som omtalte skøyteløping som et yrke. Økonomien ble sikret gjennom stipend fra skøyteforbundet, og etter hvert felles og individuelle sponsoravtaler.

1982 ble hans gjennombruddssesong, med seier i allround-NM og 2.-plass i EM, så vidt slått av svenske Tomas Gustafson. I VM i 1982 ble det bronsemedalje. 

I 1983 gikk han helt til topps og ble verdensmester allround på Bislett stadion ved å vinne de tre første distansene, 500 meter,  meter og  meter. For å bli verdensmester trengte han etter daværende regler bare å fullføre  meter. Dette gjorde han, men mange blant publikum var skuffet over hans innsats. Han ble som første norske verdensmester buet ut av det skøyteinteresserte publikummet. Selv forklarer Falk-Larssen det som skjedde med at han var mentalt og fysisk utladet etter at han hadde fullført tre distanser med bestetider i samtlige. Det var Tomas Gustafson som hadde best poengsum etter fire distanser i VM 1983 med 166,213 mot Falk-Larssens 166,637. 

Rolf Falk-Larssen hadde vansker med å følge opp de gode 1981/82- og 1982/83-sesongene. Han hadde en skøyteteknikk som ga best uttelling på glatt is. I 1984 i Sarajevo, der han hørte til favorittsjiktet på flere distanser, var vær- og baneforholdene vanskelige, noe som bidro til svake resultater for Falk-Larssen. Hans beste resultater etter 1983 var andreplassen i EM og fjerdeplassen i VM i 1984.

Han holdt seg inne på det norske landslaget til og med 1987/88-sesongen. Under 1988 i Calgary oppnådde han sin beste olympiske plassering med en 12.-plass på  meter. Etter sesongen trappet han foreløpig ned skøytekarrieren og tok til på en sivil arbeidskarriere. Han prøvde et comeback foran OL på hjemmebane i 1994, uten at han lyktes med å kvalifisere seg. 

Rolf Falk-Larssen har vunnet to kongepokaler og i 1983 ble han tildelt Oscarstatuetten og Olavstatuetten.

I sin karriere satte han to ganger verdensrekorder, begge gangene i den lille sammenlagtkombinasjonen; 500 meter, 1500 meter, 3000 meter og 5000 meter. 17. januar 1982 oppnådde han poengsummen 162.734 poeng og 23. januar året etter 161.758 poeng. Begge rekordene ble satt i sveitsiske Davos.

 Personlige rekorder 
DistanseTidDatoStedBane 500 m  37,88  5. mars 1988   Alma-Ata  Medeo 1 000 m  1.15,42  18. februar 1988   Calgary  Olympic Oval 1 500 m  1.54,26  21. mars 1987   Heerenveen  Thialf 3 000 m  4.02,79  19. mars 1987   Heerenveen  Thialf 5 000 m  6.50,93  4. desember 1987   Calgary  Olympic Oval 10 000 m  14.30,34  31. januar 1982   Oslo  Bislett stadion

 Sammenlagt i Verdenscupen 
 Sesong  500 m  1 000 m  1 500 m  5 000 m/10 000 m Plass  Poeng  Plass  Poeng  Plass  Poeng  Plass  Poeng 1985/86  –  –  –  –  4  88 p  8  60 p 1986/87  –  –  –  –  4  108 p  10  69 p 1987/88  –  –  –  –  3  83 p  6  76 p 1988/891989/901990/91  Ikke deltatt. 1991/92  49  0 p  39  2 p  –  –  –  – 1992/93  36  0 p  –  –  18  22 p  –  –
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

 Verdensrekorder 
Liste over verdensrekordnoteringer gjort av Rolf Falk-Larssen.
 Tid  Dato  Sted  Bane  Løp  Varighet  Senior herrer – Liten firkamp 162.734  16.–17. januar 1982   Davos  Davos Eisstadion  Internasjonalt løp 1982  1 år og 6 dager 161,758  22.–23. januar 1983   Davos  Davos Eisstadion  Internasjonalt løp 1983  1 år 11 måneder 21 dager

 Personlig 
Han er gift med Mona Falk-Larssen (født Mona Iversen) og er far til fem barn, blant andre kunstløperne Mia Falk-Larssen og June Falk-Larssen som begge har medalje i Norgesmesterskapet i kunstløp for singel damer. Sønnen Svein-Petter Falk-Larssen har gullmedalje fra Norgesmesterskap sesongen 12/13 og gull i seriemesterskapet sesongen 12/13 i ishockey sammen med Lillehammer IK u18.

 Referanser 
ISU Communication No. 1521: National Results 2007/2008 – 3. Figure Skating – Norway    på isu.sportcentric.net Publisert 31. juli 2008. Besøkt 4. september 2013.
Utmerkelser 2012/2013 fra Norges Ishockeyforbund på www.hockey.no. Besøkt 4. september 2013.

 Eksterne lenker 




Kategori:Norske skøyteløpere
Kategori:Verdensmestere i hurtigløp på skøyter – Allround
Kategori:Kongepokalvinnere i hurtigløp på skøyter
Kategori:Norgesmestere i hurtigløp på skøyter – Allround
Kategori:Norgesmestere i hurtigløp på skøyter – Enkeltdistanse
Kategori:Deltakere for Norge under Vinter-OL 1984
Kategori:Skøyteløpere under Vinter-OL 1984
Kategori:Deltakere for Norge under Vinter-OL 1988
Kategori:Skøyteløpere under Vinter-OL 1988
Kategori:Deltakere for Norge i allround-VM på skøyter
Kategori:Deltakere for Norge i sprint-VM på skøyter
Kategori:Tidligere verdensrekordholdere i hurtigløp på skøyter
Kategori:Skøyteløpere for Trondhjems Skøiteklub
Kategori:Mesternes Mester-deltakere
Kategori:Personer fra Trondheim kommune
Kategori:Artikler i skøytesportprosjektet